34. ΠΡΟΕΔΡΙΚΟ ΔΙΑΤΑΓΜΑ υπ’ αριθ. 644 της 25/29 Οκτ. 1982 (ΦΕΚ Α' 132) Περιγραφή και καθορισμός του τύπου των Μεταλλίων Στρατιωτικής Αξίας και Ευδόκιμης Υπηρεσίας και της διαδικασίας υποβολής προτάσεων για απονομή τους. 1.Έχοντας υπόψη: α.Τις διατάξεις του άρθρ. 16 του Ν.Δ. 376/74 "περί των Στρατιωτικών Μεταλλίων" β.Την υπ’ αριθ. Φ.072.2/9/Β/1114/Σ 982/26.2.82 απόφαση του Πρωθυπουργού και του Υπουργού Εθνικής Αμύνης, για ανάθεση αρμοδιοτήτων Υπουργού Εθνικής Αμύνης στους Υφυπουργούς Εθνικής Αμύνης. γ.Την 624/1982 γνωμοδότηση του Συμβουλίου της Επικρατείας με πρόταση του Υφυπουργού της Εθνικής Αμύνης, αποφασίζουμε: Μετάλλιο Στρατιωτικής Αξίας Άρθρ.1.-1.Το μετάλλιο αυτό είναι χάλκινο σε σχήμα σταυρού και οι βραχίονές του έχουν μήκος 23 χιλιοστά και πλάτος 7 χιλιοστά, περιβάλλεται δε από στεφάνι δάφνης. Στο κέντρο του είναι αποτυπωμένο το σήμα της Ελληνικής Δημοκρατίας. Τα τέσσερα άκρα από τους βραχίονες του Σταυρού είναι λίγο πιο πλατιά και εξέχουν από την περιφέρεια κατά 3 χιλιοστά του μέτρου. 2.Στους βραχίονες του Σταυρού είναι χαραγμένες ορίζονται μεν η λέξη "ΑΜΥΝΕΣΘΑΙ", κάθετα δε η λέξη "ΠΕΡΙ ΠΑΤΡΗΣ". Ανάμεσα στους βραχίονες του Σταυρού υπάρχουν ξίφη διασταυρωμένα με τις λαβές τους προς τη βάση και δεν εξέχουν από την περιφέρεια του στεφανιού. Στην πίσω πλευρά του μεταλλίου γράφονται κυκλικά οι λέξεις "ΓΙΑ ΣΤΡΑΤΙΩΤΙΚΗ ΑΞΙΑ". 3.Η ταινία του μεταλλίου είναι από μεταξωτό ύφασμα κυματιστό, έχει πλάτος 35 χιλιοστά και χωρίζεται σε πέντε διαμήκεις λωρίδες. Η πρώτη και η πέμπτη έχουν χρώμα βαθύ κίτρινο και πλάτος 3 χιλιοστά του μέτρου. Η δεύτερη και τέταρτη έχουν χρώμα βαθύ γαλάζιο και πλάτος 10 χιλιοστά. Η τρίτη (η κεντρική) έχει χρώμα άσπρο και πλάτος 9 χιλιοστά. 4.Στην ταινία ακριβώς πάνω από το μετάλλιο τοποθετείται, οριζόντια, κλάδος δάφνης που έχει μήκος 18 και πλάτος 4 χιλιοστά και είναι χρυσός για την Α' Τάξη, αργυρός για τη Β' τάξη και χάλκινος για την Γ' τάξη. Μετάλλιο Ευδόκιμης Υπηρεσίας Άρθρ.2.-1.Το μετάλλιο Ευδόκιμης Υπηρεσίας είναι χάλκινο σε σχήμα κυκλικό με διάμετρο 30 χιλιοστά. Στην εμπρός πλευρά έχει το σήμα της Ελληνικής Δημοκρατίας και κυκλικά γύρω από αυτό τις λέξεις "ΕΛΛΗΝΙΚΗ ΔΗΜΟΚΡΑΤΙΑ". Στην πίσω πλευρά γράφονται κυκλικά οι λέξεις "ΓΙΑ ΕΥΔΟΚΙΜΗ ΥΠΗΡΕΣΙΑ". 2.Η ταινία του μεταλλίου είναι από μεταξωτό ύφασμα κυματιστό και έχει πλάτος 35 χιλιοστά και χωρίζεται σε 2 διαμήκεις λωρίδες. Η πρώτη και η πέμπτη έχουν χρώμα βαθύ γαλάζιο και πλάτος 10 χιλιοστά η καθεμία, η δεύτερη και η τέταρτη χρώμα βαθύ κόκκινο και πλάτος 5 χιλιοστά και η τρίτη (κεντρική) χρώμα βαθύ κίτρινο και πλάτος 5 χιλιοστά.  3.Στην ταινία ακριβώς πάνω από το μετάλλιο τοποθετείται, ορίζονται, κλάδος δάφνης που έχει μήκος 18 και πλάτος 4 χιλιοστά και είναι χρυσός για την Α' Τάξη, αργυρός για τη Β' Τάξη και χάλκινος για την Γ' Τάξη. Διπλώματα Μεταλλίων Άρθρ.3.-1.Το δίπλωμα έχει σχήμα ορθογώνιο παραλληλόγραμμο με διαστάσεις 475 επί 330 χιλιοστά του μέτρου. Στις διαστάσεις αυτές συμπεριλαμβάνονται και οι άσπρες λωρίδες που είναι περιμετρικά του μαιάνδρου. Το πλάτος των άσπρων λωρίδων είναι 42 χιλιοστά για το πάνω και κάτω μέρος και 37 χιλιοστά για δεξιά - αριστερά του διπλώματος. Το πλάτος του μαιάνδρου είναι 10 χιλιοστά. Εξωτερικά του μαιάνδρου τοποθετείται λωρίδα πράσινη με πλάτος 12 χιλιοστά. 2.Το δίπλωμα σε καθεμιά από τις γωνιές έχει (μέσα σε κύκλο) το σήμα της Ελληνικής Δημοκρατίας με διάμετρο 40 χιλιοστά. Οι τέσσερις κύκλοι συνδέονται μεταξύ τους με μαίανδρο. 3.Στο άνω μέρος του διπλώματος και κάτω από το μαίανδρο τοποθετούνται δύο κλάδοι ελιάς με ενωμένα τα άκρα τους στο κέντρο. 4.Ακριβώς κάτω από το κέντρο του επάνω μαιάνδρου τοποθετείται η ταινία του μεταλλίου η οποία περνά από το Κέντρο που ενώνει τους δύο Κλάδους ελιάς και καταλήγει στο μετάλλιο. Η διάμετρος του μεταλλίου είναι 40 χιλιοστά. Αριστερά από το μετάλλιο γράφεται με μαύρο χρώμα η λέξη "ΕΛΛΗΝΙΚΗ" και δεξιά η λέξη "ΔΗΜΟΚΡΑΤΙΑ". 5.Στη μέση και κάτω από το μετάλλιο απεικονίζεται ο δικέφαλος αετός που καλύπτει τα τρίτα τέταρτα σχεδόν της επιφάνειας του διπλώματος. 6.Κάτω από το μετάλλιο με μικρά γράμματα γράφονται: Πρώτη σειρά: Με το Π.Δ/γμα (Αριθ.) από (Χρονολογία). Δεύτερη σειρά: Απονεμήθηκε στον (Βαθμό, Όπλο ή Ειδικότητα, Ονοματεπώνυμο). Τρίτη σειρά: (Τίτλος Μεταλλίου). Υπάρχουν άλλες τρεις σειρές που γράφεται η αιτία απονομής του μεταλλίου. 7.Στο κάτω μέρος δεξιά, γράφεται η ημερομηνία δημοσίευσης του Π.Δ/τος και το ονοματεπώνυμο του ΥΕΘΑ. Αριστερά φαίνεται η Υπηρεσία του Γενικού Επιτελείου, με φροντίδα της οποία απονέμονται τα μετάλλια και τα διπλώματα. (Αντί για τη σελ. 257(γ)  Σελ. 257(δ) Τεύχος 1191-Σελ. 119   Ηθικές Αμοιβές-Στρατιωτικά Μετάλλια 36.Γ.ζ.34 8.Για τα μετάλλια Στρατιωτικής Αξίας και Ευδόκιμης Υπηρεσίας απονέμεται ο ίδιος τύπος διπλώματος με τις πιο κάτω διαφορές: α.Σε κάθε δίπλωμα απεικονίζεται το ανάλογο μετάλλιο. β.Το δίπλωμα για το μετάλλιο Στρατιωτικής Αξίας έχει χρώμα ανοικτό καφέ, ενώ το δίπλωμα για το μετάλλιο Ευδόκιμης Υπηρεσίας έχει χρώμα ανοικτό κίτρινο. Σμικρογραφίες Μεταλλίων και Ταινιών Άρθρ.4.-Στις σμικρογραφίες μεταλλίων και ταινιών που φέρονται σε περιπτώσεις που ορίζονται με τους κανονισμούς στολών, οι διαστάσεις των μεταλλίων, το πλάτος των ταινιών ανάρτησης και τα διακριτικά πολλαπλών απονομών και προσδιο-ρισμού της τάξης των μεταλλίων είναι οι μισές από αυτές που καθορίζονται με το παρόν Π.Δ/γμα. Απονομή και Τελετή επίδοσης Μεταλλίων και Διπλωμάτων Άρθρ.5.-1.Τα Μετάλλια Στρατιωτικής Αξίας και Ευδόκιμης Υπηρεσίας μαζί με αντίστοιχα διπλώματα δίδονται στους τιμηθέντες δωρεάν. 2.Στην αρχική απονομή χορηγείται το μετάλλιο μαζί με το αντίστοιχο δίπλωμα. Για κάθε όμως άλλη απονομή ή προαγωγή των μεταλλίων τούτων χορηγείται μόνον το αντίστοιχο δίπλωμα. 3.Τα μετάλλια μαζί με τα διπλώματά τους επιδίδονται σε ειδική τελετή από το Διοικητή της Μονάδος ή το Διοικητή του Σχηματισμού που υπηρετεί ο τιμώμενος. Τα μετάλλια και τα διπλώματα αποστέλλονται στις αρμόδιες υπηρεσίες για επίδοση με φροντίδα των Γενικών Επιτελείων. 4.Τις λεπτομέρειες της τελετής και της απονομής καθορίζει ο Διοικητής της Μονάδος ή ο Διοικητής του Σχηματισμού που υπηρετεί ο τιμώμενος. Η επίδοση γίνεται από το Διοικητή. Προτάσεις απονομής Άρθρ.6.-1.Οι προτάσεις απονομής και προαγωγής μεταλλίων Στρατιωτικής Αξίας και μεταλλίων Ευδόκιμης Υπηρεσίας υποβάλλονται κατόπιν διαταγής των Γενικών Επιτελείων το δεύτερο δεκαπενθήμερο των μηνών Οκτωβρίου και Μαρτίου κάθε χρόνο. 2.Ειδικά για το έτος 1982 μετά την έκδοση του παρόντος Π.Δ/τος θα υποβληθούν αμέσως οι προτάσεις για την απονομή των μεταλλίων. Μεταβατικές Διατάξεις Άρθρ.7.-Αυτοί που έχουν τιμηθεί μέχρι σήμερα με τα αντίστοιχα παλαιά μετάλλια θα φέρουν τα διακριτικά αυτών (Διεμβολή - Μετάλλιο - Ταινία) μέχρις ότου προαχθούν. Μετά την προαγωγή θα φέρουν μόνον τα νέα διακριτικά. Σελ. 258(δ) Τεύχος 1191-Σελ. 120 Άρθρ.8.-Από της ισχύος του παρόντος Π.Δ/τος καταργείται οποιαδήποτε άλλη γενική ή ειδική διάταξη που είναι αντίθετη σ’ αυτό.